Diari Oficial de la Generalitat Valenciana


Sumari del DOGV 6710, del 09-02-2012 (2012/907)

Notificació de la sentència dictada en el judici verbal número 2972/2010.
-------------------------------------------------------------------------

### Dades del document

Número de DOGV
:   6710

Data del DOGV
:   09-02-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/907


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 2972/2010. [2012/907]  
Assumpte civil 002972/2010   
En el judici a què es fa referència s'ha dictat la sentència que té l'encapçalament i la dispositiva que, literalment, són com segueix:   
«Sentència número 8/2011   
Jutgessa que la dicta: María Carmen Ramis Alario.  
Lloc: Torrevieja (Alacant).  
Data: 17 de gener de 2011.  
Part demandant: Menditxu, SL.  
Advocat/ada: -  
Procuradora: Julia Salgado López.  
Part demandada: Shahnzia, SC.  
Advocat/ada: -  
Procurador/a: -  
Objecte del judici: verbals arrendaticis.  
He vist aquest judici verbal número 2972/2010 de desnonament i per a reclamar rendes vençudes i quantitats assimilades; com a demandant, l'entitat Menditxu, SL, representada per la procuradora la senyora Salgado López i assistida pel lletrat el senyor Guardiola, contra l'entitat Shahzia, societat civil declarada en rebel·lia.  
  
Dispositiva   
Mitjançant aquesta sentència estime la demanda interposada per l'entitat Menditxu, SL, representada per la procuradora la senyora Salgado López, contra l'entitat Shahzia, societat civil declarada en rebel·lia, i declare resolt el contracte d'arrendament de l'immoble siti al carrer de Cartagena, número 24, 7, de Guardamar del Segura (Alacant), i, per tant, el   
desnonament del demandat de l'esmentat immoble, que es durà a efecte, si no ho fa voluntàriament la demandada, el 9 de març de 2011, i a pagar a l'entitat Menditxu, SL, la quantitat de dotze mil huit-cents noranta-tres euros i huitanta-huit cèntims en concepte de rendes i altres quantitats assimilades fins a la data d'aquesta sentència, així com al pagament de les rendes i quantitats que vencen fins al desallotjament de l'immoble, més els interessos legals d'aquesta quantitat, que s'incrementaran en dos punts des de la data de la sentència, i amb la condemna expressa a costes a la part demandada.   
  
Mode d'impugnació: aquesta resolució no és ferma i s'hi pot interposar un recurs d'apel·lació, davant de l'Audiència Provincial d'Alacant (art. 455 LEC).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LEC). Igualment, en preparar el recurs, haurà d'acreditar que ha acomplit els requisits que imposa l'article 449 de la Llei d'Enjudiciament Civil, si és el demandat qui interposa el recurs, en concret, estar al corrent de les quantitats que es deuen. La part haurà de dipositar la quantitat de cinquanta euros (50 euros) en el compte de Banesto número 25271433475935 i acreditar aquesta consignació. No s'admetrà a tràmit cap recurs que no tinga el dipòsit constituït.  
Aquesta és la sentència, que pronuncie, mane i firme».  
Atés que es desconeix el domicili o la residència actuals de la part demandada, s'ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació al demandat Shahnzia, SC.  
  
Torrevieja, 30 de novembre de 2011.- El secretari judicial: Bernardo Soler Andrés.